TV-Gids vir Maandag 18 Januarie 2016
JY LEES NOU TV-Gids vir Maandag 18 Januarie 2016
16:30 Op die Spyskaart (VIA):Café del Sol in Johannesburg se eienaars, ma Luciana en dogter Chiara, kuier by Amori in die kombuis waar twee deelnemers hulle probeer beïndruk om 'n gereg op hulle spyskaart te kry.
17:30 Roer! (kykNET): Joe Niemand is 'n ou wat kan uithou en aanhou en hy leer ons 'n ding of wat van souttertjies en braai.
18:00 Brood en Botter (VIA): Sjef Bertus Basson is op soek na 'n entrepreneur wat 'n perseel wen by Paarlse kos-emporium Spice Route. Om die entrepreneurs 'n blaaskans te gee word hulle bederf met 'n voorslag-ete by Kaapstad se opwindende privaatrestaurant Spasie.
18:00 Suidooster (kykNET): Michelle en Stefan probeer saamstaan om hulle probleme aan te spreek. Mrs J se vergeetagtigheid laat haar oorweeg om na 'n ouetehuis toe te gaan. AB konfronteer Bianca.
18:30 Villa Rosa (kykNET): Eben voel onrustig oor Carina en Wouter. Stef het sy hande vol met Vicky en die 'verwagtende' Saskia manipuleer hom om elke hoek en draai. Saskia kry die skok van haar lewe wanneer haar voordeur oopgaan.
18:30 7de Laan (SABC2): Ty en Willem het dieselfde smaak in vroue. André ondersteun Xander in hierdie moeilike tye.
19:30 Binnelanders (kykNET): 'n Oorwinning is hierdie keer 'n anti-klimaks. Gustav bied aan om Morné te help, terwyl Jana bewys hoekom sy 'n katjie is wat nie sonder handskoene aangepak moet word nie. 'n Moeilike besluit kan lei tot 'n slapelose nag.
20:00 Reis na Gister (kykNET): Franco Smith was eers net 'n bekende speler, maar nou voeg hy waarde toe met die afrigting van die Vrystaat Cheetahs. Dis in Bloemfontein waar sy lewensreis begin het en Jak volg saam met hom sy interessante reis.
20:30 Die Munisipaliteit van Gwarra-Gwarra (KykNET): Tony Toolbox stig 'n nuwe 'band' saam met 'n paar 'woeste gooste'. Poplap hou niks van die idee nie en is woedend vir Tony. Vonkiedool gaan saam met Tony na die kroeg waar die 'band' optree, en die twee raak vreeslik getrek.
21:00 Proesstraat (kykNET): Wikus gaan by 'n kinderpartytjie optree vir 'n ekstra geldjie en benodig idees en 'n paar ekstra koppe en hande. Sy niggie Desire ken van kinders en kom maak ook 'n draai om te help.